  Майя Бывальцева Удмуртиын школаын дышетскись пиналъёс пӧлын чеберлыко киужъёсъя «Рукотворные чудеса» XVI элькун адӟытонлэн (вожвылъяськонлэн) йылпумъян люкетэз ортчиз. Со сярысь улосвылысь дышетонъя но тодосъя министерстволэн пресс-службаез ивортӥз. Адӟытонлэн ёрос люкетаз Удмуртиысь куинь каръёсысь но 18 ёросъёсысь 7-17 аресъем пиналъёс пыриськизы. Элькун люкетаз 102 дышетскисьёс потӥзы, нош йылпумъян вожвылъяськонэ 36 адями ортчиз. Финаллэн темаез «Дары Удмуртии» луиз, пиналъёс ужъёсазы улосвыллэсь инкуазь узырлыкъёссэ, пӧйшуръёсты но будосъёсты возьматыны кулэ вал. Вормисьёслэн лыдметэнызы  тодматскыны луоз Вормисьёслэсь ужъёссэс Россиысь калыкез дышетонъя министерствоен радъяськись вожвылъяськонъёсы ӵектозы, соос пӧлын «Наследники традиций» VI огъяросси фестиваль но «Большой фестиваль». Тодэ вайытом, 2020-тӥ арын Уваысь но Глазкарысь дышетскисьёс калык лулчеберетъя «Наследники традиций» V огъяросси нылпи фестивальын вормизы.  Тегъёс: Ижкар Удмуртия вожвылъяськон пиналъёс киуж  